title: Florencia
text: Florencia (Firenze en italiano) ye una ciudat situata en o centro d'a Toscana, en o nord-este d'Italia, sobre o río Arno y con una población de 377.207 habitants (2013). Ye a capital d'a Toscana y d'a ciudat metropolitana de Florencia.
  
  Fa parte d'a Organización d'as Ciudatz d'o Patrimonio d'a Humanidat.
  
  Toponimia
  En os "Libros de Collidas d'as Cheneralidatz d'o Reino d'Aragón", correspondients a os anyos centrals d'o sieglo XV, se puet trobar tamién decumentos escritos en diferents ciudatz aragonesas a on apareixe escrito Florencia y Florença, en referencia a os teixius y monedas provenients d'ista ciudat.
  
  Historia 
  Dende os suyos remotos orichens etruscos dica l'anyo 1000, estió una aldeya agricola, parte de l'Imperio Romano, d'o Reino Ostrogodo d'Italia y parte d'o marquesau d'o Sacro Imperio Romano Chermanico.
  
  A partir d'os sieglos XI y XII as cosas cambeyoron: a ciudat, encara que pertubada por as riotas populars y por as luitas entre os güelfos y os chibelins, s'enriquexió y cobró cada vegada más importancia. En o sieglo XII encomenzó o periodo cumunal y amanixioron os primers gremios d'o gotico, d'a escuela de Giotto di Bondone y d'a escuela internacional, de Boccaccio y d'o suyo Decamerón. Estió un periodo economico muito duro por a peste de 1348, en a que a ciudat perdió 25.000 habitants.
  
  En 1434 prencipió, con Cosme o Viello, o gubierno d'a familia Medicis, mecenas con os que Florencia esdevinió a capital toscana en o centro mundial de l'arte, a cultura y as finanzas. A familia Medicis rechiría os destins d'a ciudat mientres os periodos (1434-1494, 1512-1527, 1530-1737), anyos en os que a ciudat estió a cuna d'o Renaiximiento.
  
  Climatolochía 
  Climatolochía de Florencia:
  
  Referencias